קציעה כ"ץ

קציעה כ"ץ (נולדה ב-24 באוגוסט 1937) היא סופרת ובלשנית ישראלית וחברת האקדמיה ללשון העברית.

ביוגרפיה 
קציעה כ"ץ נולדה בתל אביב וגדלה בשכונת בורוכוב. בת לגניה ולדוד אופיר, איש העלייה השלישית, חלוץ וחולם ואוהב עברית. בנעוריה הייתה חברה בתנועת הנוער העובד ושירתה בנח"ל בקיבוץ ארז. היא למדה ספרות ולשון עברית באוניברסיטה העברית בירושלים וסיימה ב-1976 את עבודת הדוקטור שלה בנושא "מסורת הקריאה של קהילת ג'רבה במקרא ובמשנה". עבודה זו קיבלה את פרס נסים גאון לחקר מורשת יהודי צפון אפריקה. משנת 1969 לימדה בחוג ללשון העברית באוניברסיטה העברית בירושלים ושימשה שנים רבות חוקרת במפעל מסורות הלשון של עדות ישראל.

במקביל לעבודתה כבלשנית, היא כותבת ספרות יפה ומספר ספרים פרי עטה ראו אור.

ד"ר קציעה כ"ץ היא חברה באקדמיה ללשון העברית משנת 1996 ושמשה לא אחת כחברה בצוות השופטים לפרס ישראל בתחום הבלשנות.

הייתה נשואה לאדריכל קלמן כ"ץ ואם לארבעה.

מחקריה 
מחקריה של קציעה כ"ץ עוסקים במסורות הלשון של עדות ישראל.

מפרסומיה המדעיים 
 "מסורת הקריאה של קהילת ג'רבה במקרא ובמשנה", עדה ולשון: ב, ירושלים תשל"ח.
 "מסורת הלשון העברית של יהודי ארם צובה (חלב) בקריאת המקרא והמשנה", עדה ולשון: ז, ירושלים תשמ"א.
 "מסכת שביעית במסורות הקריאה של שלוש עדות", עדה ולשון: יז, ירושלים תשנ"ד.

ספריה 
 הסתיו של ברתה. הוצאת עקד 1982
 מעגל הנורה. הוצאת עקד 1984
 נולד בחורף. הוצאת עקד 1991
 שמלה דקה, לבנה. הוצאת כרמל 2000
 המקום שהבית עמד בו. הוצאת כרמל 2011
אחוזים זה בזה. הוצאת כרמל 2020

קישורים חיצוניים 

 
 קציעה כ"ץ בלקסיקון הספרות העברית החדשה
 
 "המקום שהבית עמד בו" - אירוע השקה לספרה של קציעה כ"ץ באתר YouTube, ספטמבר 2011
 שירת מעשיהו: המילון של העולם התחתון - כתבה באתר מעריב, 15 באוגוסט 2009

בלשניות ולשונאיות ישראליות
בוגרות הנוער העובד והלומד
בוגרי הנוער העובד והלומד
חברי גרעיני נח"ל
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
נשות היישוב ילידות הארץ
אנשי היישוב ילידי הארץ
סופרות ישראליות
סופרות
חברי האקדמיה ללשון העברית
חברות האקדמיה ללשון העברית
ישראליות שנולדו ב-1937
ישראלים שנולדו ב-1937